Source: https://www.riigiteataja.ee/akt/238410
Timestamp: 2020-01-27 14:10:16+00:00

Document:
Mootorsõidukijuhi koolitamise loa väljastamise ja kehtetuks tunnistamise kord – Riigi Teataja
Mootorsõidukijuhi koolitamise loa väljastamise ja kehtetuks tunnistamise kord
Mootorsõidukijuhi koolitamise loa väljastamise ja kehtetuks tunnistamise kord - sisukord
§ 2 Taotluse esitamine ja selle menetlusse võtmine
§ 3 Taotluse läbivaatamine ja koolitusloa väljastamine
§ 4 Koolitusloa kehtetuks tunnistamine
Vastu võetud 03.05.2001 nr 18
RTL 2001, 57, 783
jõustumine 17.05.2001
27.12.2002 RTL 2003, 4, 39 09.01.2003
Määrus kehtestatakse «Liiklusseaduse» paragrahvi 34 lõike 3 alusel.
Määruses sätestatakse mootorsõidukijuhi koolitamise loa (edaspidi koolitusluba) väljastamise ja kehtetuks tunnistamise kord eraõiguslikele juriidilistele isikutele, füüsilisest isikust ettevõtjatele ning riigi- ja munitsipaalharidusasutustele, kes on kantud äriregistrisse või seaduse alusel teise registrisse.
§ 2. Taotluse esitamine ja selle menetlusse võtmine
(1) Koolitusloa saamiseks esitab koolitusloa taotleja (edaspidi taotleja) Haridus- ja Teadusministeeriumile koolitusloa taotluse (edaspidi taotlus), lisades sellele «Liiklusseaduse» paragrahvi 37 lõikes 1 nimetatud dokumendid.
(2) Haridus- ja Teadusministeerium võtab nõuetekohase taotluse menetlusse selle esitamise päevast arvates. Taotlus on nõuetekohane, kui taotlusele on lisatud kõik «Liiklusseaduse» paragrahvi 37 lõikes 1 nimetatud dokumendid.
(3) Kui taotlus ei ole nõuetekohane, teavitab Haridus- ja Teadusministeerium taotlejat puudustest kümne tööpäeva jooksul taotluse esitamisest arvates ja määrab puuduste kõrvaldamiseks tähtaja. Kui taotleja ei kõrvalda puudusi tähtajaks, jätab Haridus- ja Teadusministeerium taotluse läbi vaatamata. Haridus- ja Teadusministeerium teavitab taotlejat kirjalikult taotluse läbivaatamata jätmisest.
[RTL 2003, 4, 39 - jõust. 09.01.2003]
§ 3. Taotluse läbivaatamine ja koolitusloa väljastamine
(1) Haridus- ja Teadusministeerium kontrollib taotluse ja sellele lisatud dokumentide vastavust seadusele ja selle alusel antud õigusaktidele. Haridus- ja Teadusministeeriumil on õigus kontrollida taotluses ja sellele lisatud dokumentides esitatud andmete õigsust.
(2) Haridus- ja Teadusministeerium vaatab taotluse ja sellele lisatud dokumendid läbi, otsustab koolitusloa andmise või sellest keeldumise ning teavitab sellest taotlejat kirjalikult kolmekümne kalendripäeva jooksul «Liiklusseaduse» paragrahvi 37 lõikes 1 nimetatud dokumentide esitamisest arvates.
(3) Koolitusloa annab haridus- ja teadusminister kolmeks aastaks, kui taotleja ei soovi seda lühemaks ajaks. Haridus- ja teadusminister keeldub koolitusloa andmisest, kui taotleja ei vasta «Liiklusseaduse» paragrahvis 35 nimetatud nõuetele või on maksuvõlglane.
(4) Haridus- ja Teadusministeerium annab enne koolitusloa andmisest keeldumist taotlejale võimaluse esitada keeldumise kohta oma arvamus ja vastuväited.
§ 4. Koolitusloa kehtetuks tunnistamine
(1) Haridus- ja teadusminister tunnistab koolitusloa kehtetuks, kui ilmnevad «Liiklusseaduse» paragrahvi 39 lõikes 1 sätestatud koolitusloa kehtetuks tunnistamist nõudvad asjaolud.
(2) Haridus- ja Teadusministeerium annab enne koolitusloa kehtetuks tunnistamist mootorsõidukijuhi koolitajale võimaluse esitada kehtetuks tunnistamise kohta oma arvamus ja vastuväited.
(3) Haridus- ja Teadusministeerium teavitab mootorsõidukijuhi koolitajat talle antud koolitusloa kehtetuks tunnistamisest kümne tööpäeva jooksul vastava otsuse tegemisest arvates.

References: § 2

§ 3

§ 4

§ 2

§ 3

§ 4